stanford-oval/wikipedia huggingface dataset:
רנאטה בירנשטיין
הערות שוליים

↑  רנאטה בירנשטיין
↑  ג'ולי אן ראיין, מילון נורטון/גרוב למלחינות, מהדורה דיגיטלית על ידי גוגלבוקס 1994
| --- | --- |
בקרת זהויות :  GND: 138773548  ISNI: 0000 0000 7013 8778  VIAF: 95401475   WorldCat (עם VIAF): 95401475
תג (תוכנה)

| --- | --- |


 מפתח:  דניאל וייסמן
 מערכת הפעלה:  Windows
 נכתבה בשפות:  C
 סוג רישיון:  קנייני
 קטגוריה:  הוצאה לאור שולחנית
תג היא תוכנת הוצאה לאור שולחנית, שפותחה על ידי דניאל וייסמן, המיועדת בעיקר לעימוד ספרי קודש, עם תמיכה בעברית ובאנגלית.
העבודה בתג מתבצעת על ידי קודים, עם כל העיצובים שהוגדרו בקובץ סגנון הנפרד מקובץ הטקסט, עם אפשרות של ראיית הקודים והסתרתם.
ייחודיות התוכנה לעומת תכנות עימוד אחרות, מתבטאת באפשרויות המתאימות במיוחד לספרי קודש, שאינן נצרכות כל כך למשתמש הכללי.
בין האפשרויות הייחודיות לתכנה:
הוספת "חלון" מתחת למילה הראשונה בפיסקה, ללא תלות בגודל הטקסט.
ניתן לכתוב פקודה קטנה בקובץ הסגנון בשביל לחתוך את המילה לשניים כשיש חוסר מקום בשורה וכך תג יוסיף באופן אוטומטי מקף בסוף השורה.
התאמת פיסקה, כמו 'המנע ממילה בודדת' וכדומה, באופן משוכלל ואפשרויות שונות.
שליטה רבה בתפקוד הגופנים כגון החלפת דיאקריטים בין גופנים.
כותרות משתנות ייחודיות וכן יכולת לבצע חישובים ולהציג בכותרת את התוצאה. למשל כדי למספר את הדפים בדילוגים של 2.
אי תלות בין מספר הטורים בטקסט הראשי לבין מספר הטורים בהערות השוליים.
אפשרויות עיצוב עבור הערות שוליים זהות לשאר הטקסט (בתג שהורחבה לתמיכה ברב טקסט).
שילוב טעמי המקרא בטקסט (כיום הדבר אפשרי גם בתכנות אחרות, באמצעות טכנולוגיית OpenType).
הסרת ניקוד או רק טעמי המקרא ממסמך שלם או מטקסט שבבחירה, עם הגדרות מתקדמות.
'רב טקסט' - עימוד מתקדם של תיבות טקסט רבות בעמוד אחד, המאפשר ליצור בקלות עמודי גמרא או מקראות גדולות.
'שומר הדף' - בעיקר בטקסטים הקדומים, ניתן לראות שציינו בסוף העמוד את התיבה הראשונה של העמוד הבא, בתוכנת תג, דבר זה קל לביצוע.
כמו כן, עבור תוכנה זו, נכתבו סקריפטים רבים, להקל בהרבה על המשתמש.
מכיוון שהתוכנה נבנתה במקורה בגרסת DOS, ממשק התוכנה מיושן יחסית, והתוכנה אינה תומכת באפשרויות מתקדמות כגון OpenType. עם זאת תוכנת 'תג' משמשת ככלי מרכזי לעימוד ספרי קודש גם כיום, ובפרט בתחום של עימוד מורכב מרובה טקסטים.
ניתן להמיר קבצים מתג ולהפך מכמה תוכנות, כולל וורד, ללא תלות בתוכנות חיצוניות עם שמירת הפקודות והקודים.
גרסה 3.98

במהלך שנת 2019 הושקה גרסה חדשה, עם הרבה עדכונים חשובים, הבולטים שבהם:
אפשרות קלה ונוחה להעתיק מווינדוס לתג וכן להפך.
עדכונים ושיפורים רבים לעימוד ברב טקסט.
שורת התפריטים נפתחה להוספה חופשית של סקריפטים ופקודות.
במהלך שנת 2021 נוספו עוד עדכונים, הבולטים שבהם:
הקפאת טקסטים במהלך עימוד של 'רב טקסט', המשפיע באופן מהותי על מהירות העבודה.
תצוגה מתקדמת של 'רב טקסט'.
הגדרות והוספות קיצורי דרך לפקודות בשורת התפריטים בצורה נוחה וקלה, כולל שיחזור ותאריך השקתה.
קיצור דרך אל מספרי זיהוי הפונטים.
בירור איזה משקלים יש לפונטים.
במהלך שנת 2024 נוספו עוד עדכונים לרב טקסט:
עימוד שני עמודים רצופים בבת אחת.
תצוגת שני עמודים בבת אחת.
שינוי כמות הטקסט במסגרת באמצעות לחצנים (עד לחודש אייר תשפ"ד האפשרות הייתה רק דרך העכבר, מה שהקשה על העבודה), ושלשה כפתורים 'רגיל, צפוף ומרווח', עבור מילוי הטקסט.
ראו גם

משבצת (תוכנה)
סרטוני עזרה לתוכנת תג.
שאמיה

חרוזים וריקמה בשולי השאמיה
שאמיה או שחאטיפחו (באדיגית: шъхьэтепхъу) הוא כיסוי ראש מסורתי צ'רקסי הנלבש על ידי נשים צ'רקסיות.
תיאור הלבוש

כיסוי הראש נלבש כמטפחת המכסה את כל שיער הראש.
השאמיה עשויה בד לבן בהיר, שבקצהו חרוזים קטנים (צבעוניים), המוקפים ברקמה לבנה.
שמואל דניאל

| --- | --- |
 מדינה:  האימפריה העות'מאנית
 מקום מגורים:  שאלוניקי, אזמיר
 חיבוריו:  זקן שמואל
 צאצאים:  הרב מצליח מאיר
 
הרב שמואל דניאל היה פוסק הלכה, מדייני שאלוניקי ובאזמיר במאה ה-17 ומחבר ספר זקן שמואל.
תולדותיו

פעל בשאלוניקי בתחילה ולאחר מכן נדד לאזמיר, משם ענה לשאלות גם מיוזיל חיסאר. עמד בקשרי הלכה עם רבני דורו, תשובות ממנו מופיעות בספרו של רבי חיים בנבנישתי "בעי חיי", אתו התכתב בשנת ה'תי"ב, עת היה רבי שמואל כבר באזמיר. דבריו מוזכרים בספרי האחרונים, וביניהם מרן החיד"א, הרב עובדיה יוסף, רבי יוסף חיים מבבל ורבי רחמים חי חויתה הכהן.
חיבוריו

ספרו זקן שמואל (אזמיר תקט"ז) על ארבעה טורים ובית יוסף. את הספר הביא לדפוס צאצאו של המחבר, רבי מצליח מאיר שעלה מאזמיר לירושלים, והוגה (הובא לדפוס) על ידי חתנו של רבי מצליח, רבי משה סוסי, שבמקומות רבים כתב הערות וחידושים שמופיעים בחיבור אחרי המילים "אמר המגיה". החיבור הוא שאריות של ספר גדול שחיבר ונשרף. בספר ישנם מקומות בהם אכלו עכברים את כתב היד ובחלקו פשה ריקבון עד שהגיע לדפוס.
כתב גם קונטרס גדול המחולק לסימנים אליו הוא מפנה בספרו, שלא הגיע לידינו.
לקריאה נוספת

חכמי סלוניקי, תשנ"ב, חלק א', מבוא
הערות שוליים

1 2  זקן שמואל, הקדמת הרב הכולל
↑  זקן שמואל, דף עו עמוד א
↑  שו"ת בעי חיי חושן משפט חלק א סימן קעו, שו"ת בעי חיי חושן משפט חלק א סימן רמג
↑  שו"ת בעי חיי חושן משפט חלק א סימן קעו
↑  לדוגמה: ברכי יוסף או"ח סימן מ"ו ועוד מקומות רבים
↑  למשל: שו"ת יביע אומר חלק ד - אבן העזר סימן יא
↑  רב פעלים ב', יו"ד ל"ט
↑  שו"ת שמחת כהן חלק חושן משפט סימן ל ועוד
↑  כך מעיר המגיה מספר פעמים בספר
↑  זקן שמואל, דף רן עמוד א
ערך זה הוא קצרמרבנושא רבנים. אתם מוזמנים לתרום לוויקיפדיה ו.
זקן שמואל
שמואל דכנר

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  26 בספטמבר 1937 בוקובינה, ממלכת רומניה 
 פטירה:  1 במרץ 2013 (בגיל 75) תל אביב-יפו, ישראל 
 מדינה:  ישראל 
 מקום קבורה:  בית העלמין הישן בהרצליה 
 מקצוע:  איש עסקים
 
שמואל דכנר (26 בספטמבר 1937 - 1 במרץ 2013) היה ניצול שואה, מיקרוביולוג, מנהלן ואיש עסקים ישראלי יליד רומניה. התפרסם כעד המדינה "ש.ד." בפרשת הולילנד.
קורות חיים

דכנר נולד ב-26 בספטמבר 1937‏, בצד הרומני של חבל בוקובינה (על גבול רומניה ואוקראינה), ובהיותו ילד הוגלה יחד עם משפחתו למחנה ציבולווקה, שם מתו אמו ואחיו הבכור. שמואל דכנר ואביו שרדו את אימי המחנה ועלו לישראל ב-1950.
דכנר למד כלכלה באוניברסיטה העברית ועשה תואר במנהל עסקים ב"סנצ'ורי יוניברסיטי" שבלוס אנג'לס[דרוש מקור]. הוא נישא ונולדו לו שתי בנות. לאחר לימודיו עבד כראש מדור ביקורת פנימית במכון ויצמן למדע ולאחר מכן היה מנהל אדמיניסטרטיבי במפעל לחומרי בידוד. ב-1967 התמנה לתפקיד מבקר פנים של חברת רסקו והמשיך והתקדם עד לתפקיד המשנה למנכ"ל. אהרן דוברת, שהיה מנכ"ל קונצרן כלל, צירף את דכנר לקונצרן בתפקיד חשב. ב-1977 מונה למנהל חטיבת הבנייה ולמשנה למנכ"ל חברת הבניה אזורים.
בדצמבר 1982, לאחר עשר שנות עבודה בקונצרן כלל, פרש ממנה דכנר והקים קבוצת השקעות בשם "מאגרים". דכנר גייס הון משורה של אנשי עסקים, בהם אברהם יוסף שפירא, האחים נקש, יוסי ריגר ואליעזר פישמן. בנוסף גייס הון מחברות עסקיות של מספר קיבוצים, תוך הבטחה לתשואה גבוהה על השקעתם. דכנר מיהר לקנות בכספים שקיבל נכסים מסוגים שונים, החל ממגרשים בתל אביב, חברות בנייה, מפעל שוקולד קטן בשם "בילו", וכלה בשליטה בחברת הביטוח "אררט". במסגרת הקבוצה הקים את החברות "מאגרי טכנולוגיה", "מאגרי סחר" ו"מאגרי בניה". הרעיון של דכנר היה להפוך אותן לחברות ציבוריות על ידי הנפקת מניות בבורסה בתל אביב, ומכיוון שמחירי המניות זינקו באותה עת, יוכלו המשקיעים לממש את ההשקעה ברווח מהיר. אך בעקבות משבר מניות הבנקים וקריסת הבורסה בסוף 1983, עסקיו של דכנר החלו לקרוס והרשות לניירות ערך פתחה בחקירה נגדו. לאחר שהספיק להנפיק שניים מהחברות "מאגרי טכנולוגיה" ו"מאגרי בניה". באמצעות "מאגרי סחר" רכש את השליטה בחברת הביטוח "אררט", אך חלק מהתשלום שילם במניות "מאגרי סחר" שהנפקתה בוטלה והמשקיעים איבדו את כספם.
ב-22 במאי 1984 הוגשה בקשה לבית המשפט לפירוק קבוצת "מאגרים", על ידי מספר משקיעים. דכנר הודיע שמצב בריאתו התדרדר ופרש מהקבוצה. הוא עבר ללונדון ושימש כמנהל כספים בחברה של איש העסקים ליאון תמן. ב-1988 עזב דכנר את עבודתו אצל תמן ורכש את השליטה בחברת האפייה "היברס הולדינג". החברה החזיקה 6 מפעלים לאפיית לחם, מוצרי מאפה וכריכים. כעבור כמה שנים החברה נקלעה לחוב של יותר מעשרה מיליון לירות שטרלינג, מונה לה כונס נכסים וכל ההשקעות בה אבדו. הסקוטלנד יארד פתח בחקירה נגד דכנר, בחשד שקיבל מימון ממספר מקורות לשם קניית ציוד לחברה, אך משך את הכספים. הוא עזב את בריטניה ושב לישראל ב-1993. בישראל חזר להיות פעיל בבורסה והחזיק משרדים מפוארים בתל אביב.
פרשת הולילנד

בסוף שנות ה-90 של המאה העשרים, החל דכנר לפעול כמאכער בשירותו של איש העסקים הלל צ'רני, בעלי מתחם מלון "הולילנד" בירושלים, על מנת לקדם פרויקט בנייה במתחם. לאחר שנים של שיתוף פעולה פרץ סכסוך כספי בין דכנר ובין צ'רני בשנת 2008, וכתוצאה מכך הגיש דכנר תביעה אזרחית נגד צ'רני ומאוחר יותר פנה למשטרת ישראל והציע עצמו כעד מדינה, שיחשוף פרשיות שוחד ויעיד נגד נותני השוחד ומקבליו. הצעתו התקבלה, הוא נחקר ארוכות במשטרה ובעקבות חקירתו נפתחו תיקי חקירה נגד אישים רבים, חלקם בעלי תפקידים בכירים מאוד בעבר ובהווה. החקירות הבשילו להגשת כתבי אישום ודכנר העיד במשפטים אלה. במהלך המשפט, בספטמבר 2012, הודה דכנר כי לא שיחד חלק מהגורמים שהוזכרו בטיוטת כתב התביעה נגד הלל צ'רני. לדבריו, שיקר בשל מצבו הנפשי והכספי הירוד בפברואר 2013, נחשף עוד מסמך מזויף של דכנר. בתקופה זו, עוד לפני תום החקירה הנגדית שהסעירה מאוד את רוחו, נפטר דכנר, אך המשפט נמשך והסתיים בהרשעת 9 מתוך 13 הנאשמים, בהם ראש עיריית ירושלים לשעבר אורי לופוליאנסקי והלל צ'רני ואחרים. ראש הממשלה לשעבר אהוד אולמרט הורשע תחילה בבית המשפט המחוזי על מעורבותו בפרשה, אך זוכה לבסוף מחמת הספק בבית המשפט העליון. זהותו כעד המדינה בפרשה נחשפה רק לאחר מותו.
פרשת חברת הזרע

אהוד אולמרט הורשע כי קיבל מדכנר, באמצעות שולה זקן, שוחד בסך 60,000 שקל לצורך קידום פרויקט בנייה בקרקעות שהחזיקה חברת "הזרע" ליד תל אביב. ערעורו של אולמרט בגין הרשעה זו נדחה, ונגזר עליו עונש של 18 חודשי מאסר לריצוי בפועל.
הערות שוליים

↑  עפרה אידלמן, עד המדינה במשפט הולילנד: שמואל דכנר, באתר הארץ, 5 במרץ 2013
↑  אתר "Billiongraves"
↑  עפרה אידלמן, מת ש"ד, עד המדינה בפרשת הולילנד; הפרקליטות: נוסיף לנהל המשפט כסדרו, באתר הארץ, 1 במרץ 2013
↑  רה-ארגון בחטיבת הבנייה של "כלל ", דבר, 10 באוקטובר 1977
↑  דוד ליפקין, מיכאל שנער — מנכ"ל "אזורים", מעריב, 12 בדצמבר 1982
↑  שמואל דכנר: הבחור העירוני הערמומי לוקח מהקיבוצניק, שבא מהכפר, הלוואות והשקעות, מטפח מניות ומראה לגזבר פעור העיניים איך כסף עושה כסף, חדשות, 31 בינואר 1985
↑  אלעזר לוין, מ׳ יקנה את מפעל השוקולד "בילו"?, חדשות, 25 בדצמבר 1985
אלעזר לוין, מפעל שוקולד למכירה בזול, חדשות, 11 בדצמבר 1985
↑  דרור שרביט, מו"מ סו"ב "מאגרי בנייה", "אפריקה" בחוץ, דבר, 5 במאי 1983
↑  שאול אברון, עלייתו ונפילתו של שמואל דכנר, חדשות, 11 במאי 1984
↑  אבי קרטין, מאגרי טכנולוגיה נתנה הלוואות בלי בטחונות, חדשות, 29 בינואר 1986
↑  "מאגרי טכנולוגיה" תרכוש חלק מחברות "מאגרי סחר", מעריב, 1 בינואר 1984
↑  אלעזר לוין, הקרב על 'אררט': מי הרוויח, מי הפסיד?, כותרת ראשית, 3 באוקטובר 1984
יוסי ורטר, תובעים מיליון דולר מח"כ  שפירא ושותפיו, חדשות, 23 באוקטובר 1984
↑  זיו קופר, רוצים כסף מהמאגרים, חדשות, 22 במאי 1984
↑  שאול אברון, סחר במאגרי סחר, חדשות, 14 במאי 1984
↑  ליאון תמן, כותרת ראשית, 13 במרץ 1985
↑  אלעזר לוין, הוא לא ישוב, חדשות, 16 בפברואר 1990
↑  אלעזר לוין, ‏דכנר שכר 250 מ"ר בבית ויסוצקי ב-12 ד' למ"ר, באתר גלובס, 28 בדצמבר 2003
מאת דפנה צוקר, ‏שמואל דכנר חוזר לבורסה, בקטן, באתר גלובס, 6 בינואר 2000
↑  אלעזר לוין, ‏קלדש וקרדן רכשו את מיתחם הולילנד בירושלים ב-100 מיליון ד', באתר גלובס, 30 בדצמבר 1999
↑  הדס מגן וחן מענית, ‏הערכות: דכנר הקליט את החשודים בפרשת הולילנד; רשות המסים מצטרפת לחקירה, באתר גלובס, 14 באפריל 2010
↑  תומר זרחין, העד בפרשת הולילנד: שיקרתי כדי שצ'רני ישלם חובותיי, באתר הארץ, 10 בספטמבר 2012
↑  חן מענית, ‏תיק הולילנד: נחשף עוד מסמך מזויף לכאורה של עד המדינה, באתר גלובס, 26 בפברואר 2013
↑  עפרה אידלמן, עד המדינה במשפט הולילנד: שמואל דכנר, באתר הארץ, 5 במרץ 2013
↑
↑  שרון שפורר, הקשרים של נחמה רונן עם אביגדור קלנר, שמואל דכנר ואהוד אולמרט, באתר הארץ, 18 באפריל 2010
↑  שי ניב, ‏מיהו האיש שהקסים את שותפיו עם מילת הקסם "אולמרט"?, באתר גלובס, 13 באפריל 2010
שירות גלובס, ‏עד המדינה: אולמרט אמר ששרון ביקש להפסיק לקדם את חברת הזרע, באתר גלובס, 6 בספטמבר 2012
↑  חן מענית, ‏העליון הכריע: אולמרט יירצה 8 חודשי מאסר נוספים, באתר גלובס, 28 בספטמבר 2016
| --- | --- |
בקרת זהויות :  NLI: 987007305116105171  ISNI: 0000 0001 0794 8847  VIAF: 160501474   WorldCat (עם VIAF): 160501474
שליפה (זיכרון)

שליפה היא פעולה קוגניטיבית שבה מידע שקודד בזיכרון לטווח הארוך מועבר לתודעה.
השליפה מתאפשרת הודות לתהליך של התגבשות זיכרון מהזיכרון לטווח קצר לזיכרון לטווח ארוך. בתחום החינוך תהליך זה מאפשר את ההפנמה של החומר הנלמד. המידע שנשלף מועבר לזיכרון עבודה שם ניתן לחשוב עליו באופן מודע ולהשוות אותו למידע חדש שמגיע מהזיכרון החושי.
השפעות על תהליך השליפה

אחד הגורמים המשפיעים על תהליך השליפה הוא הסכמה. השפעה זו מתחילה כבר בתהליך הראשוני של הפניית הקשב, שבו הסכמה פועלת כמסנן שעל פי רוב מאפשר רק למידע שתואם אותה להירשם בתודעה. כתוצאה מכך קל יותר לזכור מידע שתואם את הסכמות ממידע שאינו תואם אותן.
משום שהסכמה מראה עמידות למידע סותר היא יכולה לגרום לנטאי בתפיסת המציאות ולהוביל לתופעות כמו נבואה המגשימה את עצמה.
השפעה נוספת על תהליך השליפה יכולה לנבוע מהטרמה. ההטרמה מגבירה את הזמינות של מידע בזיכרון או במודעות כתוצאה מחשיפה לגירוי או אירוע מסוים. אפקט ההטרמה בעקבות חזרתיות (repetition priming effect) מיוחס לזיכרון הנהלי של הזיכרון המרומז.
קשיי שליפה

אחד הביטויים לקשיי שליפה הוא תופעת "על קצה הלשון" (TOT). זהו מצב שבו אדם יודע מה המידע הנחוץ, אך אינו מצליח לאתר את המילים המתאימות. למרות הקושי בשליפה ישירה של המידע המבוקש, על פי רוב האדם יצליח לזהות אותו מתוך מספר אפשרויות. דוגמה לכך היא זיהוי תשובה נכונה במבחן רב-ברירתי.
אוצר מילים הוא מאגר המילים העומד לרשותו של האדם בעקבות תהליך רכישת שפה. אוצר המילים הפסיבי מאפשר לאדם לזהות מילים מוכרות מתוך דיבור וממלא תפקיד מרכזי בהבנת הנקרא. עם זאת, הוא משמש רק בתהליך הקליטה של השפה. קשיי שליפה מילוליים יכולים לפגוע ביכולת של האדם להפיק תקשורת השפתית. זאת משום שלצורך העברת מסרים מילוליים דבורים במסגרת דיאלוג או הבעה בכתב יש צורך אוצר מילים אקטיבי הניתן לשליפה ולשימוש בפועל.
פערים בין אוצר המילים האקטיבי והפסיבי מאפיינים אנשים בעלי לקות למידה. קושי זה יכול לפגוע בתפקוד האקדמי על ידי הנמכה של הביצוע בשעת מבחן או בהשלמת שיעורי בית. קשיי שליפה הם אחד המאפיינים המרכזיים של לקות שפה.
הערות שוליים

1 2 3  Baron, R. A., and  Byrne, D. (2000). Social psychology. Boston: Allyn and Bacon.
↑  Schacter, D. L. (1987). Implicit memory: History and current status. Journal of experimental psychology: learning, memory, and cognition, 13(3), 501.
1 2  שלמה קניאל, (2006). חינוך לחשיבה: חינוך קוגניטיבי לשליטה על התודעה. רעננה: רמות.
| פסיכולוגיה קוגניטיבית |
| --- | --- | --- |
| ענפי מחקר | זיכרון • תפיסה • קשב • למידה • פונקציות ניהוליות • אינטליגנציה • פתרון בעיות • קבלת החלטות • קטגוריזציה  • רכישת שפת אם • ייצוגים מנטליים • יצירתיות • מומחיות • רגשות • קוגניציה חברתית |  |
| מושגי יסוד | סכמה • היוריסטיקה • מודלים נורמטיביים ומודלים דסקריפטיביים • קידוד • שליפה • זיכרון עבודה • אב טיפוס • תאוריה של תודעה • אפקט סטרופ • אפקט מסיבת הקוקטייל • מסגור • עיבוד מלמטה-למעלה ומלמעלה-למטה • חשיבה מסתעפת • גשטלט • אינהיביציה • עכבה סמויה • הסחת דעת • נדידת מחשבות • אשליה • שיפוט מתאם • chunking • צוואר בקבוק • הטרמה • תובנה • מחשבות אילו |  |
| אישים בולטים | נועם חומסקי • אן טריזמן • דונלד ברודבנט (אנ') • אלינור רוש (אנ') • סטפן קוסלין (אנ') • זנון פילישין (אנ') • רוג'ר שפרד (אנ') • ג'ורג ספרלינג (אנ') • מיכאל פוזנר (אנ') • ריצ'רד שיפרין • הרברט סיימון • ג'ון סוולר (אנ') • ג'ון אנדרסון • דניאל כהנמן • דוד נבון • מייקל גזניגה • עמנואל דונחין • ג'ורג' מילר • עמוס טברסקי • אלן באדלי • ארווינג בידרמן (אנ') • דייוויד מאייר (אנ') • אדוארד טולמן • אולריק נייסר (אנ') • שאול הוכשטיין |  |
| --- | --- |
בקרת זהויות :  NLI: 987007565887205171  NKC: ph524440
שאמוסר

| --- | --- |

מראה הר שאמוסר מפסגת ברבולוז
 מידע כללי
 גובה:  2,112
 מדינה:  שווייץ 
 מיקום:  קנטון וו שבשווייץ
 רכס הרים:  האלפים הברניים
 אורך הרכס:  100 ק"מ
 קואורדינטות:  46°19′36″N 7°3′40.7″E﻿ / ﻿46.32667°N 7.061306°E﻿ / 46.32667; 7.061306
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.שאמוסר(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.שאמוסר(למפת וו רגילה) לוזאן איוורדון-לה-בן מונטרה ניון ווהשאמוסר(למפת וו מוגדלת) לוזאן איוורדון-לה-בן מונטרה ניון ווהשאמוסר
 
שאמוסר (בצרפתית: Le Chamossaire) הוא הר במערב רכס האלפים הברניים המתנשא לגובה של 2,112 מטר מעל פני הים.
גאוגרפיה

בחורף ההר הוא חלק מאתר הסקי וילאר-גריון-דיאבלרה וניתן להגיע לפסגתו ברכבל כיסאות מתחנת הרכבת TPC באתר הסקי קול-דה-בריטיי הנמצאת 307 מטר מתחת לפסגה.
על צלע ההר שוכנת העיירה וילאר-סור-אולון (Villars-sur-Ollon). ממנה יוצאת מעלית גונדולה לפסגת רוק ד'אורסה (Roc-d'Orsay), הנמצאת כ-100 מטר מתחת לפסגה, ומשם ניתן להמשיך לטפס רגלית.
סימן ההיכר של ההר היא האנטנה הנמצאת בפסגתו ואשר ניתן לראותה אפילו מהעיר אגל. מפסגת ההר ניתן לראות בבירור מצד אחד את עמק הרון ואת אגם ז'נבה, ומן הצד השני את רכס הרי המון בלאן והמטרהורן.
תג'וויד

תַּגְּ'וִיד (בערבית: تجويد) היא אמנות הקריאה הנכונה בקוראן. קריאה על פי כללי התג'וויד מתבצעת כאשר הקוראן נקרא לצורך מילוי חובה דתית, כגון במהלך התפילה במסגד.
עקרונות התג'וויד

כללי התג'וויד כוללים הוראות בנוגע לביטוי הנכון של עיצורים ותנועות בהקשרים פונטיים שונים. כמו כן הם כוללים הוראות בנוגע למקצב הקריאה ובנוגע להפסקות הנדרשות בין מילים בטקסט. לפי המסורת המוסלמית, כללי התג'וויד נמסרו עם מסירת הקוראן למוחמד מפי המלאך גבריאל. מקובל לייחס את התגבשות כללים אלה למאה ה-8.
עקרונות התג'וויד > שינוי באיכות ההגיים

ע'נה
אִדְּעַ'אם (إدغام) - הידמות מלאה של העיצור n בסוף הברה לאחד מהעיצורים l, m, r, w, y, הפותחים את ההברה הבאה. לדוגמה: בביטוי لا شرقية ولا غربية (סורה 24, איה 35), המילה شرقية נהגית sharqiyyatiw (במקום sharqiyyatin).
אִקְלַאבּ (إقلاب) - הידמות חלקית של העיצור n בסוף הברה לעיצור b הפותח את ההברה הבאה. לדוגמה: הביטוי הנפוץ من بعد נהגה mim ba'ad (במקום min ba'ad).
אִח'פַא (إخفاء) - הידמות חלקית של העיצור n בסוף הברה לאחד מחמישה עשר עיצורים (כגון t, d, z, s, f, v, k). בהידמות זו ה-n מבוצעת בלא נגיעת קצה הלשון בחך.
קַלְקַלַה (قلقلة) - התפתחות של תנועת עזר לאחר אחד מהעיצורים q, t, b, j, d, כאשר הוא בא באפס תנועה. לדוגמה: הביטוי ولقد خلقنا (סורה 15, איה 26) נהגה מעין walaqad-e-khalaqna.
תפח'ים
ראו גם

תשכיל
ניקוד
עשר הקריאות
רשומות רומח הדרקון

| --- | --- |
 
 ספרי הסדרה
 דרקונים של דמדומי הסתיו דרקונים של ליל החורף דרקונים של שחר האביב
 מידע כללי
 מאת:  מרגרט וייס, טרייסי היקמן
 שפת המקור:  אנגלית
 סוגה:  פנטזיה אפית
 הוצאה
 תאריך הוצאה:  1984–1985
 הוצאה בעברית
 הוצאה:  אופוס
 תרגום:  עמנואל לוטם
 סדרה
 מספר ספרים:  3
 
"רשומות רומח הדרקון" היא טרילוגיית ספרי פנטזיה אפית המבוססים על עולם המערכה רומח הדרקון, שנכתבה בידי מרגרט וייס וטרייסי היקמן ופורסמה בשנים 1984–1985.
ספרי הטרילוגיה הם:
דרקונים של דמדומי הסתיו
דרקונים של ליל החורף
דרקונים של שחר האביב
הספר הראשון בטרילוגיה, "דרקונים של דמדומי הסתיו", מהווה את בסיס שאר הספרים בסדרה בכך שמציג את התכנסותם של גיבורי הרומח לראשונה ואת הימים הראשונים למלחמת הרומח, כמו גם דמויות רבות שיהוו בסיס לספרים הבאים בסדרה. הספר דומה לעולם המערכה עליו הוא מתבסס, אולם סופו שונה. לפי טרייסי היקמן, השבת האמת והאמונה היא הנושא המרכזי של הספר. הספר השני, "דרקונים של ליל חורף", מביא את ימיה האפלים של מלחמת הרומח. השלישי, "דרקונים של שחר האביב", ממשיך את עלילת הספר הקודם ומהווה מבוא לסדרת ספרי אגדות רומח הדרקון. בספר זה הדמויות מבוססות יותר בעולם קרין – רייסטלין כעת חזק יותר ואינו זקוק יותר לתמיכתו של אחיו; גדילן קוץ-רגל לומד מהו פחד לאחר שחווה צער, מה שהופך אותו לשונה משאר הקנדרים; תניס חצי-אלף מגלה כי אהבתו ללאורנה מהווה את הבסיס לישותו; ולאורנה משנה לגמרי את תפיסת עולמה.
מרגרט וייס מתייחסת בכתביה למקור השראתה הגדול ביותר, צ'ארלס דיקנס, כאשר במרבית סיפוריה מופיעים התייחסויות למזמור לחג המולד של הסופר. עלילת הספר הראשון עובדה לסרט אנימציה, שהופץ לווידאו ול-DVD בינואר 2008 על ידי אולפני סרטי פרמאונט.
דמויות > גיבורי הרומח

תניס חצי-אלף - מנהיג בעל כורחו של החבורה.
סער בהיר-להב - לוחם אנושי ולימים אביר סולאמניה. חי לפי החוקה והמידה.
קרמון מאז'ר - לוחם ענק ושרירי, לעיתים איטי בחשיבתו. בעל מסירות רבה לאחיו, רייסטלין.
רייסטלין מאז'ר - קוסם רב-עוצמה ממסדר הגלימה האדומה, אחיו התאום של קרמון. גופו חלוש ומעונה. בעל חזות קודרת.
חלמיש כור-אש - גמד זקן הנוהג להתאונן, חברו הוותיק של תניס חצי-אלף ולוחם קשוח.
גדילן קוץ-רגל - קנדר טיפוסי וטוב לב.
סהר-פז - בתו של ראש השבט קה-שו. מחזיקה במטה הבדולח הכחול וכוהנת מישקאל הראשונה מאז החורבן הגדול.
מי-נהר - בן לווייתה של סהר-פז, המאוהב בה. מנודה משבטו.
דמויות > דמויות חשובות אחרות

לאורלנתאליסה (לאורנה) קנן - נסיכה אלפית ומושא אהבתו של תניס חצי-אלף.
טיקה ויילן - מלצרית אדומת שיער.
אלהנה צפריר - נסיכת ממלכת האלפים סילבנסטי ובתו של דובר הכוכבים לוראק.
סילברה - למראית עין, אלפית משבט קאגונסטי, אשר עוזרת לגיבורי הרומח להגיע לקברו של הומא רועץ-דרקון.
פיזבן - מכשף זקן ומבולבל, דמותו הגשמית של האל הטוב פלאדין.
גונתר אות' ויסטן - מנהיגם של אבירי סולאמניה.
דרק שומר הכתר - אביר ורד שחצן, אשר משוכנע כי הוא היחיד שיוכל להושיע את אבירי סולאמניה.
אליסטן - הכהן הראשי של האל פלאדין.
קטב מרירי - שר הדרקונים האדום בספר הראשון. קנאי דתי למלכתו, אחראי לפלישת צבא הדרקונים האדום לאבנסיניה.
קיטיארה אות-מאטר - אחותם למחצה של קרמון ורייסטלין. שכירת חרב, ומושא אהבתו של תניס. שאיפותיה לכוח הובילו אותה לדרגה רמה - שרת הדרקונים הכחולה.
אריאקס - מכשף זדוני וראש צבאות הדרקונים.
לורד סות' - אביר מוות, לשעבר אביר סולאמניה שחטא ונפל, וכעונש על חטאיו נהפך לאל-מת קודר ומרושע המשרת את כוחות הרשע.
דרקונים של דמדומי הסתיו

| --- | --- |

 מידע כללי
 מאת:  מרגרט וייס וטרייסי היקמן
 שפת המקור:  אנגלית
 סוגה:  פנטזיה
 הוצאה
 הוצאה:  אנגלית: רנדום האוס עברית: אופוס
 תאריך הוצאה:  נובמבר 1984
 מספר עמודים:  448
 הוצאה בעברית
 תרגום:  עמנואל לוטם
 קישורים חיצוניים
 מסת"ב:  מסת"ב 0-88038-173-6
הספר מתחיל בחזרתם של קבוצת חברים לאחר שנדדו חמש שנים, כל אחד לדרכו. הקבוצה המונה את תניס חצי-אלף, סער בהיר-להב, קרמון מאז'ר, רייסטלין מאז'ר, חלמיש כור-אש וגדילן קוץ-רגל. קיטיארה אות-מאטר, אחותם למחצה של רייסטלין וקרמון, הייתה צריכה להיות ביניהם, אך מסיבות שאינן ידועות נמנע ממנה להצטרף והיא שלחה הודעה מסתורית שלא תגיע.
עם חזרתם, החבורה מגלה כי מקום מושבם מרגוע אינו כשהיה, וכעת השתלט עליו מסדר דתי בשם המבקשים הנעלים בראשותו של הדריק התיאוקרט, המשתף פעולה יחד עם שרי הדרקונים, שמתכננים לכבוש את יבשת אנסאלון. העיירה השלווה והשקטה הפכה למחנה שבו מפטרלים כעת חיילים הובגובלינים. התיאוקרטים מחפשים אחר מטה הבדולח הכחול, ממצא קדוש של האלה מישקאל אשר מעניק כוחות ריפוי. כאשר סהר-פז מרפאה את הדריק בעזרת מטה הבדולח הכחול שלה, החבורה נאלצת להימלט מהעיר. אין זה ידוע להם, אך המאורע הפנה את תשומת לבה של מלכת האופל טאקיזיס נגדם. רייסטלין שם לב לעובדה כי שתי קבוצות כוכבים - "הלוחם האמיץ" ו"מלכת האופל" (המייצגים את האלים פלאדין ואת טאקיזיס, בהתאמה) נעדרים מקונסטלציית הכוכבים שבשמיים. לטענתו, הדבר מסמל כי שני האלים, הטוב והרע, הגיעו לקרין.
למחרת, החבורה מותקפת בידי דרגונים, חייליה של מלכת האופל, ונמלטת אל היער הקודר. שם הם מותקפים בידי האל-מתים וניצלים על ידי קנטאור. שם, הם מובלים אל ראש האדונים, השומרת על היער. היא אומרת להם כי עליהם לחפש אחר הדיסקיות של מישקאל בעיר החורבות זק טרות, המכילים את תורתם של אלי האמת ואשר חיוניים להשבת האמון בהם. 
לאחר מסע ממושך על גבו של סוס מכונף, אשר במהלכו הם נתקלים בכוחות האופל, הם מגיעים לזק טרות ופוגשים בגמדי מחילות. הגמדה בופו מובילה אותם אל הדרקונית קיסנת ששומרת על דיסקיות מישקאל. הדרקונית מתה מהכוח הקדוש של מטה הבדולח הכחול, וכתוצאה מפרץ האנרגיה של המטה, סהר-פז נלכדת באש המטה ונשרפת כליל, אך מוחזרת לחיים בידי האלה ככוהנת. לפני עזיבתם עם הדיסקים של מישקאל, בופו מעניקה לרייסטלין ספר לחשים שהיה שייך למג המכשף פיסטנדנטילוס.
עם חזרת החבורה לעיירה מרגוע דרקוני זדון פולשים לקרין (בפרק שמכונה "ליל הדרקונים"), הם נלכדים בידי כוחות האופל ומובלים בשיירת עבדים יחד עם אלף בשם גילתנאס (בנו של מנהיג אומת האלפים קלינסטי).
בדרך למצודה ולמכרות העיר פקס תרקס, החבורה משוחררת מכבליה על ידי אחיו של גילתנאס, פורתיוס. הם חוזרים לקאלינסטי,שם פוגשים בלאורנה (אחותו של גילתנאס ובתו של דובר השמשות) המאוהבת בתניס. החבורה בניגוד לעצת האלפים מחליטים להתקיף את פקס תרקס במטרה לשחרר את העבדים משליטתו של שר הדרקונים קטב מרירי. הם עושים דרכם במעבר תת-קרקעי, שם הם מגלים כי לאורנה הצטרפה אליהם בניגוד לאביה ולתניס. לאחר שהם מגיעים למכלאות השבויים סהר פז מרפאת איש גוסס בשם אליסטן, שהיה ממסדר המבקשים הנעלים וממירים את אמונתו בזכות כוח מטה הבדולח הכחול. אליסטן הופך לכוהן הראשון של פלאדין, ובסופו של דבר למנהיג רב השפעה בכנסייה של פלאדין בקרין. סהר-פז מוסרת לו את הדיסקיות של מישקאל. הם מותקפים על ידי קטב מרירי והדרקון שלו, אותם הם הורגים.
דרקונים של שחר האביב

| --- | --- |

 מידע כללי
 מאת:  מרגרט וייס וטרייסי היקמן
 שפת המקור:  אנגלית
 סוגה:  פנטזיה
 הוצאה
 הוצאה:  אנגלית: רנדום האוס עברית: אופוס
 תאריך הוצאה:  ספטמבר 1985
 מספר עמודים:  384
 הוצאה בעברית
 תרגום:  עמנואל לוטם
 קישורים חיצוניים
 מסת"ב:  מסת"ב 0-88038-175-2